**DESTIN DE FEMEIE**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Destin de femeie...

Ani mulţi din viaţa mea trecură,

Bilanţul vieţii-i tot mai greu

Şi mă condamn c-un fel de ură

Că n-am şi eu destinul meu.

În jurul meu e lumea aşezată:

Familii dragi visând la casa lor,

Eu, încă, sunt dorită, aşteptată,

De o tristeţe rece-n dormitor.

Mereu mă mint, voit, şi mă încarc

Şi tot aştept sperând la cineva...

Şi sufletul aş vrea să mi-l descarc,

Dar cui să spun durerea mea?

Aştept, şi cred şi zic că poate mâine,

Şi visele le-adun când mi se rup,

Dar, cu turbată foamete de câine,

Simt puterea evadând din trup.

Cu ochii sfredelesc nemărginitul,

Şi n-au potecile peron prin mine,

Doar vântul îmi şopteşte că sortitul

E prins şi azi cu treabă şi nu vine!

Şi fuge plânsă ziua care fu, şi mâine

Mă-mbrac cu doruri, gata să erup,

Dar, cu aceiaşi foamete de câine,

Îmi simt durerea ronţăind din trup!

Ani mulţi din viaţa mea trecură...

Am tot sperat minţindu-mă mereu,

Dar nu-l condamn şi nu am ură

Pe cel ce-a scris, aşa, destinul meu.

21.05.2014